CELEX: 32007R1501
Language: et
Date: 2007-12-18
Title: Komisjoni määrus (EÜ) nr 1501/2007, 18. detsember 2007 , endo-1,4-β-ksülanaasi EC 3.2.1.8 (Safizym X) uue kasutusviisi lubamise kohta söödalisandina (EMPs kohaldatav tekst)

19.12.2007   
            
            
               ET
            
            
               Euroopa Liidu Teataja
            
            
               L 333/57
            
         
      KOMISJONI MÄÄRUS (EÜ) nr 1501/2007,
   18. detsember 2007,
   endo-1,4-β-ksülanaasi EC 3.2.1.8 (Safizym X) uue kasutusviisi lubamise kohta söödalisandina
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise põhjused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas nimetatud valmistise lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb Trichoderma longibrachiatum’i (CNCM MA 6-10 W) abil saadud valmistise endo-1,4-β-ksülanaasi EC 3.2.1.8 (Safizym X) uue kasutusviisi lubamist partide söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               
                  Trichoderma longibrachiatum’ist (CNCM MA 6-10 W) saadud endo-1,4-β-ksülanaasi EC 3.2.1.8 valmistisele on komisjoni määrusega (EÜ) nr 1453/2004 (2) antud tähtajatu kasutusluba broilerkanade puhul, komisjoni määrusega (EÜ) nr 943/2005 (3) tähtajatu kasutusluba broilerkalkunite puhul, komisjoni määrusega (EÜ) nr 1810/2005 (4) tähtajatu kasutusluba munakanade puhul ja komisjoni määrusega (EÜ) nr 497/2007 (5) ajutine kasutusluba kümneks aastaks (võõrutatud) põrsaste puhul.
            
         
               (5)
            
            
               On esitatud uued andmed, millega toetatakse loa taotlust partide puhul. Euroopa Toiduohutusamet (edaspidi „toiduohutusamet”) jõudis 10. juuli 2007. aasta arvamuses järeldusele, et Trichoderma longibrachiatum'i (CNCM MA 6-10 W) abil saadud valmistis endo-1,4-β-ksülanaas EC 3.2.1.8 (Safizym X) ei avalda kahjulikku toimet loomade ega inimeste tervisele ega keskkonnale. (6) Toiduohutusamet nentis, et valmistis ei põhjusta muid ohte, mis võiksid määruse (EÜ) nr 1831/2003 artikli 5 lõike 2 alusel välistada loa andmise selle täiendava liigi puhul. Kõnealuse arvamuse kohaselt soodustab valmistise kasutamine sööda seedimist. Toiduohutusameti arvates ei ole vajadust turustusjärgse järelevalve erinõuete järele. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori aruanne meetodi kohta, millega analüüsitakse söödalisandit söödas.
            
         
               (6)
            
            
               Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud viisil.
            
         
               (7)
            
            
               Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. detsember 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (2)  ELT L 269, 17.8.2004, lk 3.
   
      (3)  ELT L 159, 22.6.2005, lk 6.
   
      (4)  ELT L 291, 5.11.2005, lk 5. Määrust on muudetud määrusega (EÜ) nr 184/2007 (ELT L 63, 1.3.2007, lk 1).
   
      (5)  ELT L 117, 5.5.2007, lk 11.
   
      (6)  Opinion of the Scientific Panel on Additives and Products or Substances used in Animal Feed on the safety and efficacy of the enzyme preparation Safizym X (endo-1,4-beta-xylanase) as feed additive for ducks in accordance with Regulation (EC) No 1831/2003. Vastu võetud 10. juulil 2007. EFSA Journal (2007) 520, 1–8.
   
      LISA
      
                  Lisandi identifitseerimisnumber
               
               
                  Loa omanik
               
               
                  Lisand
                  (kaubanimi)
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühik täissööda kg kohta, mille niiskusesisaldus on 12 %
               
            
                  Zootehniliste lisandite kategooria. Funktsionaalrühm: Seedimist soodustavad ained.
               
            
                  4a1613
               
               
                  Société Industrielle Lesaffre
               
               
                  Endo-1,4-β-ksülanaas
                  EC 3.2.1.8
                  (Safizym X)
               
               
                  
                               
                           
                           
                              Söödalisandi koostis:
                              
                                 Trichoderma longibrachiatum’ist (CNCM MA 6-10 W) saadud valmistis endo-1,4-β-ksülanaas minimaalse aktiivsusega:
                              
                                           
                                       
                                       
                                          pulbrina: 70 000 IFP (1)/g
                                       
                                    
                                           
                                       
                                       
                                          vedelal kujul: 7 000 IFP/ml
                                       
                                    
                        
                               
                           
                           
                              Toimeaine iseloomustus:
                              
                                 Trichoderma longibrachiatum’ist (CNCM MA 6-10 W) saadud endo-1,4-β-ksülanaas
                           
                        
                               
                           
                           
                              Analüüsimeetod (2)
                              
                              Taandavate suhkrute meetod endo-1,4-β-ksülanaasi aktiivsuse määramiseks, milles taandavate suhkrute saagis määratakse nende suhkrute ja dinitrosalitsüülhappe kolorimeetrilise reaktsiooni järgi.
                           
                        
               
                  Pardid
               
               
                  -
               
               
                  700 IFP
               
               
                  -
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Soovituslik kogus ühe kilogrammi täissööda kohta: 2 800 IFP
                           
                        
                              3.
                           
                           
                              Kasutamiseks segasöödas, milles on rohkesti tärkliste rühma mittekuuluvaid polüsahhariide (peamiselt arabinoksülaane), nt sööt, mis sisaldab üle 50 % nisu.
                           
                        
               
                  8.1.2018
               
            
         (1)  Üks IFP on ensüümi kogus, mis pH taseme 4,8 ja temperatuuri 50 °C juures vabastab kaera ksülaanist ühe mikromooli taandavaid suhkruid (ksüloosi ekvivalente) minutis.
      
         (2)  Analüüsimeetodi üksikasjad on kättesaadavad ühenduse tugilabori veebilehel: www.irmm.jrc.be/crl-feed-additives